钦定古今图书集成/明伦汇编/氏族典/第423卷 > 《廖用贤尚友录》 > 阮卓
## 钦定古今图书集成/明伦汇编/氏族典/第423卷 > 《廖用贤尚友录》 > 阮卓

按《陈书阮卓传》：“卓，陈留尉氏人。幼而聪敏，笃志经籍，
善谈论尢，工五言诗。性至孝。其父随岳阳王出镇江
州，遇疾卒，卓自都奔赴，水浆不入口者累日。属侯景
之乱，道路阻绝，卓冒履险艰，载丧柩还都。世祖即位，
除轻车鄱阳王府外兵参军，迁鄱阳王中卫府录事，
转晋安王府记室，迁衡阳王府录事参军，入为尚书
祠部郎，迁始兴王中卫府记室参军。”至德元年，入为
德教殿学士。聘隋，还除招远将军。祯明二年，入于隋，
行至江州，追感其父所终，因遘疾而卒。